open-index/open-wikipedia-markdown huggingface dataset:
Ole Berg

**Ole Berg** () var ein norsk prest og stortingsmann.

Berg var fødd i Våler i Østfold, der far hans var prest. Sjølv vart han student i 1811. I 1819 vart han cand. jur. og i 1827 cand. theol. Sakførar var han i tre år. Etter han hadde studert teologi var han sokneprest i Evje 1828-40. Derettet var han i lang tid, 1840-70, sokneprest i Frosta.

Berg vart vald til 1. varamann for Nedenes og Råbyggelagets amt til Stortinget, både for 1836 og for 1839. I 1839 møtte han på Stortinget, i staden for ein sjuk Jacob Aall. Han var medlem av Lagtinget og av justiskomiteen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Amado Guevara

**Amado Guevara** () er ein honduransk fotballspelar som i 2010 spela for Motagua i den honduranske fotballigaen, og for det honduranske landslaget. Guevara har vorte seriemeister i Honduras fire gonger og i Canada éin gong, med Toronto FC. Han vart kåra til årets spelar i den amerikanske fotballigaen Major League Soccer i 2004, då han spelte for MetroStars. Han er kaptein for Honduras sitt landslag, og har rekorden i talet på landskampar for Honduras. I 2001 vart han kåra til beste spelar i turneringa då Honduras overraskande kom på tredjeplass i Copa America.
Ismael Fuentes

**Ismael Ignacio Fuentes Castro** () er ein chilensk fotballspelar som i 2010 spela i forsvar for Universidad Católica i den chilenske fotballigaen på lån frå Club Atlas i Mexico, og for det chilenske landslaget.
Gonzalo Fierro

**Gonzalo Antonio Fierro Caniullán** () er ein chilensk fotballspelar som har spela for Flamengo i den brasilianske fotballigaen, og for det chilenske landslaget. Han vart toppskårar i den chilenske serien i *clausura*-sesongen i 2005, då han spelte for Colo-Colo. Han har vorte seriemeister i Chile med Colo-Colo fem gonger, og i Brasil med Flamengo éin gong.
Esteban Paredes

**Esteban Efraín Paredes Quintanilla** () er ein chilensk fotballspelar som har spela for Colo-Colo i den chilenske fotballigaen, og for det chilenske landslaget. Han vart toppskårar i den chilenske ligaen i *apertura*-sesongen i 2009, då han spelte for Santiago Morning. Han debuterte for Chile sitt A-landslag i 2006 då han spelte to kampar, mot Colombia og Peru. Det tok tre år før han fekk den tredje landskampen sin, i 2009. Han var med i Chile sin tropp til fotball-VM i 2010.
Peter Castberg

**Peter Hersleb Harboe Castberg** () var ein norsk offiser, prest og stortingsmann. Johan C.T. Castberg var sonen hans.

Castberg var fødd i Fredrikshald, der far hans var magasinforvaltar. Sjølv vart han kadett i 1804, sekondløytnant i sønnafjellske infanteriregiment 1808, premierløytnant i 1811. Han deltok i oppmålingsarbeid i Vestfold i 1811 og 1813 og i felttoget mot den svenske fienden i 1814. År 1818 gjekk han over i 1. akershusiske brigade. Etter å ha teke artium i 1823 og teologisk embetseksamen i 1826 tok han avskjed frå militærtenesta. Han var sokneprest i Kviteseid 1827-33, Larvik 1833-46 og Sande i Vestfold 1846-58.

Castberg representerte Bratsberg amt på Stortinget i 1830 og 1833. I 1836, 1836-37, 1839, 1842 var han stortingsrepresentant for Larvik og Sandefjord. Han var på alle tingsamlingane formann i militærkomiteen. I 1833 var han medlem av komiteen om kjøpstadskatten, 1836-39 medlem av valkomiteen.

Han døydde i 1858 i København, under ei vitjing hos ei dotter.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Haagen Bergh

**Haagen Ludvig Bergh** () var ein norsk prest og stortingsmann frå Kristiania.

Bergh var son av ein kjøpmann i Kristiania. Sjølv vart han student i 1827 og cand. theol. i 1832. Han var personalkapellan i Øyestad fram til 1835, då han vart residerande kapellan i Hoff i Solør. Sokneprest i Åsnes 1848-57 og deretter i Skjeberg til han døydde.

Bergh var representert på alle Storting frå 1845 til 1863. Fram til og med 1858 representerte han Hedmark, sidan Smaalenene. På alle tingsamlingane sat han i Lagtinget, var president for dette 1851-63. Elles var han i 1845 og 1848 sekretær i gasje- og pensjonskomiteen, formann i same i 1851, 1854, 1857, 1859-60 og 1862-63. Medlem av valkomiteen 1854, 1857, 1858, 1859-60 og 1862-63. I 1860 var han medlem av komiteen om statthaldarsaka.

Bergh døydde i Kristiania i 1863, straks etter eit møte i Lagtinget.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Stormeister

**Stormeister** er ein tittel som blir brukt for den øvste leiaren i ordenar, for eksempel i ridderordenar og fortensteordenar, men også i sjølvstendige ordenar som Maltesarordenen og i brorskap som frimurarordenen.

Til dømes er Kongen av Noreg stormeister i Den Kongelege Norske St. Olavs Orden.

I Den katolske kyrkja har ein stormeister same rang i hierarkiet som ein erkebiskop, selv om han ikkje er ordinert til biskop.

Stormeister er også ein tittel som blir tildelt svært sterke sjakkspelarar, sjå Stormeister i sjakk.

## Kjelde

**Denne artikkelen bygger på «[[:nb:Stormeister|Stormeister]]» frå ,  den 9. juni 2010.*
Hilde Indreberg

**Hilde Indreberg** () er ein norsk jurist og dommar i Høgsterett.

Indreberg tok juridisk embetseksamen i 1987 og har tidlegare arbeidd som vitskapeleg assistent ved Universitetet i Oslo, dommarfullmektig og som avdelingsdirektør i lovavdelinga i Justisdepartementet.

Ho var førstekonsulent i Departementet for utviklingshjelp/NORAD fra 1988 til 1989, og deretter lovrådgjevar (førstekonsulent) ved Justisdepartementets Lovavdeling frå 1989 til 1994. Så var ho dommarfullmektig ved Nedre Romerike herredsrett frå 1994 til 1995, før ho gjekk tilbake til stillinga som lovrådgjevar ved Justisdepartementet. I 2000 rykka ho opp til stillinga som avdelingsdirektør i Lovavdelingen, og sat i denne stillinga fram til ho blei utnemnd til høgsterettsdommar i statsråd den 18. januar 2007. Ho tiltredde den 1. april same året.

## Kjelder
Siboniso Gaxa

**Siboniso Pa Gaxa** () er ein sørafrikansk fotballspelar som har spela for Lierse i den belgiske fotballigaen, og for landslaget til Sør-Afrika. Han debuterte for A-landslaget 4. juni 2005 i ein VM-kvalifiseringskamp mot Kapp Verde.
Jacob Bull

**Jacob Bull** () var ein norsk prest og stortingsmann frå Kristiania.

Bull var son til ein prokurator. Sjølv studerte han teologi og vart cand. theol. i 1805. I 1806 vart han lærar ved realskulen i Trondheim, flytta etter ei tid til København og ei tilsvarande undervisningsstilling. Han vart i 1810 utnemnd til sokneprest i Fredriksvern. Etter tjue år i det embetet, var han 1830-45 sokneprest i Skien.

Bull representerte Larvik grevskap på omframstortinget i 1814. Han var då medlem av deputasjonen som 10. oktober 1814 møtte Kristian Fredrik. Stortingsrepresentant på ny i 1833, då for Skien og Porsgrunn. Han var då medlem av kyrkjekomiteen og av komiteen om kjøpstadskatten.

Han døydde i Kristiania i 1850.
 
## Kjelder
*Tallak Lindstøl: *Stortinget og Statsraadet*, B. 1 D. 1 : Biografier A-K, digital utgåve side 148

## Bakgrunnsstoff
*
Eminense

**Eminense**, frå latin *eminentia*, «framifrå», jfr. *eminent*, er ein protokollær tittel, ei tiltaleform, for somme høge geistlege, særleg kardinalar, i Den katolske kyrkja. Tittelen kjem opphavleg frå det bysantinske hoffet, der det blei brukt som tiltaleform for keisaren sine næraste rådgjevarar. 

Frå 600-talet blei tittelen brukt innan den katolske kyrkja om kardinalar og dessutan om vanlege biskopar. For biskopane fall bruken bort, og blei erstatta av den protokollære tittelen *eksellense*. 

Også geistlege kurfyrstar og Maltesarordenen sin stormeister kunne bruke tittelen. Den 19. juni 1630 regulerte pave Urban VIII kardinalane sine titlar slik at *eminense* blei protokollært einerådande. Til då var den vanlege tittelen *illustrissime*. Maltesarordenen sin stormeister fekk føre blandingsforma *Hans eminente høgheit*.

Ordet eminense er kjent også frå uttrykket «grå eminense», om personar med makt som verkar i kulissane. Også dette uttrykket har eit klerikalt opphav.

Erkebiskopar i den ortodokse kyrkja blir også kalla *eminensar*.

## Kjelder

**Denne artikkelen bygger på «[[:nb:Eminense|Eminense]]» frå ,  den 9. juni 2010.*
Tsepo Masilela

**Peter Tsepo Masilela** () er ein sørafrikansk fotballspelar som hausten 2011 spela i forsvar for Getafe i spansk Primera Division på lån frå Maccabi Haifa i den israelske fotballigaen, og for landslaget til Sør-Afrika. Han vart seriemeister i Israel med Maccabi Haifa i 2009.
Toril Marie Øie

**Toril Marie Øie** () er ein norsk jurist som vart høgsterettsjustitiarius den 1. mars 2016. Øie er den første kvinna i stillinga.

Øie tok juridisk embetseksamen i 1986. Ho arbeidde i Justisdepartementets lovavdeling frå 1986 til ho tiltredde som høgsterettsdommar 15. august 2004, avbrote av ein periode som dommarfullmektig ved Strømmen sorenskrivarembete i perioden 1988 til 1990.

## Kjelder
Lance Davids

**Lance Davids** () er ein sørafrikansk fotballspelar som har spela på midtbanen for Ajax Cape Town i den sørafrikanske fotballigaen, og for landslaget til Sør-Afrika.
Johan Garmann

**Johan Garmann** () var ein norsk prest og stortingsmann.

Garmann var fødd i Talvik, der far hans var prest. Sjølv vart han student frå Trondhjems skole i 1797, cand. theol. i 1801. Han var så lærar ved realskulen i Trondheim, og sidan ved katedralskulen. Frå 1806 var han residerande kapellan i Orkdal, der han mellom anna lærde opp ungdomar slik at dei kunne vere skulehaldarar.

I 1814 var Garmann 4. representant for Søndre Trondhjems amt på det overordentlege storting i 1814. Same året vart han utnemnd til sokneprest i Byneset, eit embete han ikkje tok over. Døydde allereie vinteren 1815.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
## Bakgrunnsstoff
*
Jens Glatved

**Jens Glatved** () var ein norsk lærar, prest og stortingsmann.

Glatved var fødd i Norderhov, der far hans var prest. Sjølv vart han student i 1812. Deretter var han tre år huslærar i Danmark, og sidan tre år styrar av ein privatskule i Drøbak. I 1825 vart han cand. theol. og sokneprest i Gildeskål. År 1834 vart han sokneprest i Vestby.

I 1833 representerte Glatved Nordlands amt på Stortinget. Han var sekretær i trykkekomiteen.

Glatved døydde i Vestby i 1837.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Erik Otto Knoph

**Erik Otto Knoph** () var ein norsk bergmann og stortingsmann.

Knoph vart fødd i København, av norskfødde foreldre. Han tok bergeksamen og vart cand. jur. Kring 1790 vart han administrerande direktør for Røros koparverk. Han fekk i 1801 tittelen bergråd, og var frå 1812 bergmeister for det nordafjellske.

Knoph var 2. representant frå Trondheim på Stortinget 1815-16. Han var medlem av fem komitear, mellom anna av komiteen om land-, skog- og bergvesen, om bergverkslova og Kongsberg sølvverk, samt om matrikkellova.

Knoph døydde i Trondheim i 1818.

## Kjelder
* Tallak Lindstøl: *Stortinget og statsrådet*, 1814-1914. B. 1 D. 1 : Biografier A-K, side 486, digital utgåve
*
Grå eminense

Ein **grå eminense** er ein mektig rådgjevar som held seg i bakgrunnen, er lite kjend for omverda og verkar i det stille eller også hemmeleg. Personen er gjerne utan offisielle stillingar eller rang. 

Omgrepet vart først nytta om François Leclerc du Tremblay, som var høgre handa til kardinal Richelieu. Leclerc var ein fransk kapusinarmunk som bar grå, eller heller brune, kapper. Brun eller lysebrun (no beige) vart kalla grå i Frankrike på den tida. Tittelen eminense er ei tiltaleform nytta i den katolske kyrkja til kardinalar. Sjølv om Leclerc du Tremblay aldri nådde ein slik rang, er det sannsynleg at dei rundt han kan ha tiltala han på denne måten på grunn av den store innflytelsen «den grå munken» hadde på «hans eminense kardinalen», kardinal Richelieu. 

Aldous Huxley skreiv ein biografi om Leclerc på engelsk med tittelen *Grey Eminence*. Det finst også eit måleri frå 1873 av Jean-Léon Gérôme, *L'Éminence Grise*, som viser Leclerc gå ned den store trappa i Palais Cardinal.

*Grå eminense* kan også bli nytta om ein eldre person, gjerne gråhåra, som er kjend for kva han eller ho har gjort tidlegare, men som no verkar meir som ein rådgjevar enn som ein utøvar, og som har innflytelse som følgje av tidlegare status. Dette kan vere ein pensjonert professor, ein tidlegare politikar med godt rykte mv.

## Kjelder


* 
----
**Denne artikkelen bygger på «[[:en:Éminence grise|Éminence grise]]» frå ,  den 9. juni 2010.*
Steven Pienaar

**Steven Pienaar** () er ein sørafrikansk tidlegare fotballspelar som har spela for Everton i engelsk Premier League, og for landslaget til Sør-Afrika. Han har vorte seriemeister i Nederland to gonger med Ajax (2002 og 2004). I 2009 vart han kåra til årets sørafrikanske spelar. Han debuterte for Sør-Afrika sitt A-landslag i 2002 i ein kamp mot Tyrkia. I 2010 passerte han 50 landskampar.
Peter Petersen

**Peter Petersen** () var ein norsk bergmann og stortingsmann.

Petersen var fødd i Trondheim, der faren var snikkarmeister. Sjølv vart han student frå katedralskulen i byen i 1784. Deretter var han lektor ved ingeniørkorpset i København, samstundes som han studerte mineralogi. 1784-97 studerte han bergvitskap i Sverige, særleg i Falun og Stockholm, med stipend. Han vart i 1797 utnemnd til bergmeister og overtok straks etter styringa over jarnverka i Larvik grevskap. 1805-15 var han styrar av Fritzø jarnverk. Perioden 1817-24 budde Petersen i København.

På Stortinget 1827 og på overordentleg storting 1828 representerte Petersen Jarlsberg og Larviks amt. Han var i 1827 mellom anna medlem av komiteen om berg- og skogvesen, og komiteen om Larvik grevskap. I 1828 var han medlem av reglementskomiteen og av komiteen om bidrag til kabinettkassa.

Etter han kom heim til Noreg i 1824 budde Petersen vekselvis i Larvik og på gardar han eigde i Lardal. Han døydde ugift i Sandefjord i 1850.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Kurfyrste

**Kurfyrste** (tysk *Kurfürst*, av mellomhøgtysk *kur*, 'val' og *fürste* 'fyrste', latin *princeps elector imperii* eller *elector*) var ein tittel for dei fyrstane i det tysk-romerske riket som utgjorde kurfyrstekollegiet og sidan 1200-talet var dei einaste som hadde stemmerett ved valet (mellomhøgtysk: *kure*) av romersk konge. Den som blei vald til romersk konge blei tradisjonelt seinare krona til tysk-romersk keisar, fram til 1500-talet av paven i Roma.

Ingen kvinner vart valt til kurfyrste, men ektemaken til kurfyrstane fekk tittelen kurfyrstinne. 

## Samansetjinga av kurfyrstekollegiet

Frå seinmellomalderen til 1600-talet bestod kurfyrstekollegiet av sju riksfyrstar, tre geistlege og fire verdslege

* erkebiskopen av Mainz
* erkebiskopen av Köln
* erkebiskopen av Trier
* pfalzgreven ved Rhinen (Kurpfalz)
* hertugen av Sachsen
* markgreven av Brandenburg
* kongen av Bøhmen

I det 17. hundreåret blei kollegiet utvida med
* hertugen av Bayern
* hertugen av Braunschweig-Lüneburg (det seinare kongeriket Hannover)

Riksdeputasjonshovudbeslutninga frå 1803 oppheva dei geistlege kurrettane for Köln og Trier i tillegg til kurretten for pfalzgreven ved Rhinen, og overdrog Mainz-kurretten til det nye fyrstedømet Regensburg-Aschaffenburg. Fire nye riksfyrstar mottok kurrett, men kunne ikkje lenger utøve den etter at det gamle riket tok slutt i 1806. Desse var:
* erkebiskopen av Salzburg
* hertugen av Württemberg
* markgreven av Baden
* landgreven av Hessen-Kassel

## Kjelder

* *Denne artikkelen bygger på «[[:nb:Kurfyrste|Kurfyrste]]» frå ,  den 9. juni 2010.*
Matthew Booth

**Matthew Paul Booth** () er ein sørafrikansk fotballspelar som har spela i forsvar for Mamelodi Sundowns i den sørafrikanske fotballigaen, og for landslaget til Sør-Afrika. Frå 2002 til 2009 spelte han som utanlandsproff i Russland. Han debuterte for A-landslaget til Sør-Afrika 20. februar 1999 i ein kamp mot Botswana. Han var òg med på Sør-Afrika sitt lag under sommar-OL i 2000. Han vart teken ut til Sør-Afrika sin tropp til fotball-VM i 2002, men måtte melda forfall grunna ein skade.
Honoratus Bonnevie

**Honoratus Bonnevie** () var ein norsk embetsmann og stortingsmann. Han var far til Jacob Aall Bonnevie.

Bonnevie var fødd i Landvik, far hans var sorenskrivar. Sjølv vart han student i 1814 og cand. jur. i 1820. Han hadde i åra etter ei rekke stillingar og ombod, mellom anna som sekretær i lovkomiteen 1820-39, notarius ved det juridiske fakultetet og universitetssekretær. Frå 1829 var han ekspedisjonssjef i undervisningsdepartementet. I 1840 vart han borgarmeister i Trondheim.

Bonnevie representerte Trondheim og Levanger på Stortinget i 1845 og i 1848. Begge gongane var han medlem av Lagtinget. I 1845 var han elles medlem av kyrkjekomite nr 2 og av riksretten mot Jørgen Herman Vogt. I 1848 var han formann i bankkomiteen. Han døydde under stortingsopphaldet i Kristiania i 1848.

## Kjelder

*Lindstøl, Tallak:*Stortinget og Statsraadet 1814-1914*. Kristiania, 1914
*
John Elieson

**John Collett Postumus Elieson** () var ein norsk prokurator, embetsmann og stortingsmann. Han var son av Peter Elieson.

Elieson var fødd i Rygge i Østfold. Han vart student i 1828 og cand. jur. i 1832. Deretter var han tilsett i finansdepartementet frå 1834, og fungerte 1836-39 som sorenskrivar i Øvre Telemarks østfjellske distrikt. Frå 1839 til 1859 var han underrettsprokurator i Drammen. I denne perioden var han ordførar i byen i fleire år.

Elieson var stortingsrepresentant for Drammen 1845, 1848, 1854, 1857, 1858, 1859-60. I 1845 var han mellom anna sekretær i Odelstinget og i lovkomiteen. Både i 1848 og 1854 var han sekretær i Stortinget. I 1854 var han også formann i justiskomite nr 1. Han var president i Odelstinget 1857 og 1859-60, visepresident i 1858. Formann i protokollkomiteen i 1859-60.

I 1859 vart Elieson utnemnd til sorenskrivar i Toten. Dette embetet hadde han til døydde på Toten i 1876.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Max Wolf

**Max Wolf**, fullt namn **Maximilian Franz Joseph Cornelius Wolf**, () var ein tysk astronom, og ein pioner innan astrofotografi.

## Bakgrunn
Wolf blei fødd i Heidelberg i Tyskland. I 1888 fekk han ei doktorgrad ved Universitetet i Heidelberg, der han også blei tilsett i 1890.

## Karriere
Max Wolf arbeidde ved observatoriet Landessternwarte Heidelberg-Königstuhl, og oppdaga frå 1891 meir enn 200 asteroidar. Den første, 323 Brucia, blei oppkalla etter Catherine Wolfe Bruce, som hadde donert $10&nbsp;000 til bygginga av teleskopet. Han var ein føregangsmann innan bruk av astrofotografiske teknikkar for å automatisere oppdaginga av asteroidar, i motsetnad til eldre, visuelle metodar. Med langtidseksponerte fotografi framstår asteroidar som korte strekar, fordi dei flytter seg relativt til fiksstjernene. Som eit resultat av dei nye teknikkane auka mengda av nyoppdaga asteroidar raskt. 

Blant dei mange oppdagingane hans var 588 Achilles, som var den første trojanske asteroiden i 1906, og to andre trojanarar: 659 Nestor og 884 Priamus. I 1918 oppdaga han også 887 Alinda, som no blir rekna som ein Amor-asteroide som kryssar bana til jorda. Like etter den siste oppdaginga hans, den 6. februar 1932, blei rekorden hans på 248 oppdagingar slått av eleven hans, Karl Wilhelm Reinmuth, den 24. juli 1933.

Han var også oppdagar eller med-oppdagar av nokre kometar, mellom anna 14P/Wolf og 43P/Wolf-Harrington, og fire supernovaer: SN 1895A (også kalla VW Vir), 1909A (også kalla SS UMa), 1920A, og 1926A (den siste saman med Reinmuth).

Han oppdaga også Wolf 359, ein raud dverg som er ei av dei næraste stjernene til vårt eige solsystem. Wolf-Rayet-stjernetypen blei derimot ikkje oppdaga av Max Wolf, men av den franske astronomen Charles Wolf.

I 1910 foreslo Wolf for optikkselskapet Carl Zeiss å lage eit nytt instrument, no kjent som eit planetarium. Den første verdskrigen braut ut før dette kunne utviklast ferdig, men Zeiss vende tilbake til prosjektet etter at krigen var slutt, og det første vellykka planetariet blei fullført i 1923.

Max Wolf døydde i Heidelberg 3. oktober 1932.

## Prisar og utmerkingar
* Wolf fekk Royal Astronomical Societys gullmedalje i 1914.
* Han fekk Bruce-medaljen i 1930.
* Krateret Wolf på Månen, og asteroiden 827 Wolfiana, er oppkalla etter han.

## Note
Minor Planet Center krediterer oppdagingane hans som «M. F. Wolf», medan «M. Wolf» gjeld dei nyare oppdagingane til den tsjekkiske astronomen Marek Wolf.

## Kjelder

* *Denne artikkelen bygger på «[[:nb:Max Wolf|Max Wolf]]» frå , den 9. juni 2010.* 
 

## Bakgrunnsstoff
*
Carl Theodor Dahl

**Carl Theodor Dahl** () var ein norsk jurist, auditør og stortingsmann. Han var son av Carl Dahl og far til Carl Adolf Dahl.

Dahl var fødd i Tønsberg. Han vart student frå Kristiania katedralskule i 1821 og cand. jur. i 1826. Han var så tre år advokatfullmektig og ei tid prokurator i Smaalenene. Frå 1831 og heilt til han døydde var han auditør ved 1. akershusiske brigade.

I 1845 representerte Dahl Fredrikshald på Stortinget. Der var han medlem av militærkomiteen. Elles var han lite aktiv politisk, men var medlem av bystyret i Fredrikshald i 1860-61.

Han døydde i Fredrikshald i 1862.

## Kjelder
* 
*
Redningsaksjonen ved Hamningberg

**Redningsaksjonen ved Hamningberg** i Aust-Finnmark vart utført av rednningsskøyta «Colin Archer» 20. og 21. mai 1894. Dette var første året den nye redningsskøyta var i drift. Under Lofotfiske var ho stasjonert i Henningsvær og Stamsund. Laurdag 19. mai kom ho til Vardø.

Natt til 20. mai vart det nordaust storm. I Hamningberg låg det 17 fiskeoppkjøpsfartøy i tillegg til mange fiskarar. Hamna er svært utsett for vér ifrå nordaust. Mange av fiskebåtane vart sett på land, men etter kvart vart storm og sjø så ille at det arbeidet stogga opp. På mange av fartøya var det folk ombord. Då det var fare for at dei skulle forlise vart det sendt telegram om hjelp til amtmannen i Vardø.  På fartøya som låg i Vardø var det berre  skøyteførar Nicolai Anthonisen på RS «Colin Archer» og kaptein Isaksen på dampskipet «Heimdal» som fann det tilrådeleg å legge ut. Dampskipet måtte snu. «Colin Archer» kom til Hamningberg etter tre timar seglas i tjukt snøver og storm.  Kring dei oppankra fartøya braut sjøen på 10 – 12 famner.

«Colin Archer» klarte under manøvrering mellom oppkjøpsfartøya å få med seg 22 menneske, 21 mann og ei kvinne. Dei returnerte då til Vardø med dei redda. Under tilbaketuren vart redningsskøyta begreven i ein brotsjø. Godt sjømannskap frå bestmann Nils Olsen redda truleg «Colin Archer» frå forlis. Då dei kom til Vardø med dei redda hadde det kome ny bøn om hjelp frå Hamningberg. Enno var det fleire som måtte ha hjelp ombord i fartøya. «Colin Archer» vende attende til Hamningberg. Vinden hadde spakna noko, men havet var svært opprørt. Denne gongen redda dei 14 menneske. Den 21. mai om formiddagen kom dei attende til Vardø etter om lag 18 timars innsats. Fortøyingane heldt på dei fleste av fartøya i Hamningberg. Men dei vart svært ramponerte. 85 fiskebåtar vart knuste mot stranda.

Denne redningsaksjonen fekk svært mykje å seie for det nystifta Redningsselskapet. «Colin Archer» og dei andre redningsskøytene fekk stor tiltru mellom sjømenn og fiskarar. Kaptein Anthonisen vart heidra. Mellom anna fekk han Kongens fortenestmedalje i sølv av 1.grad. Dei to andre som var mannskap ombord i RS «Colin Archer», bestmann Nils Olsen og matros Hartvig Pedersen fekk Kongens fortenestmedalje i sølv av 2.grad. Av Redningsselskapet fekk føraren 50 kroner i gratiale. Mannskapet fekk 25 kroner kvar.

## Kjelder
* Knut von Trepka og Toril Grande: *Colin Archer, Redningsskøyte nr. 1* Mortensen Forlag 1993
Bernard Parker

**Bernard Melvin Parker** () er ein sørafrikansk fotballspelar som spelar for Kaizer Chiefs i den sørafrikanske fotballigaen, og for landslaget til Sør-Afrika. Han spelte ti kampar for Twente då dei vart seriemeistrar i Nederland i 2009/10-sesongen. For landslaget har han har mellom anna skåra mål i ein vennskamp heime mot Noreg, 28. mars 2009.
Surprise Moriri

**Surprise Mohlomolleng Moriri** () er ein sørafrikansk fotballspelar som spelar for Mamelodi Sundowns i den sørafrikanske fotballigaen, og for landslaget til Sør-Afrika. Han vart kåra til årets spelar i den sørafrikanske ligaen i 2006. Moriri debuterte for A-landslaget 8. oktober 2003 i ein vennskapskamp mot Lesotho.
Bongani Khumalo

**Bongani Sandile Khumalo** () er ein swazilandsk-sørafrikansk fotballspelar som hausten 2011 spelar for Reading FC i den nest høgste divisjonen i England, Football League Championship, på lån frå Tottenham Hotspur i Premier Leagua, og for landslaget til Sør-Afrika. Han vart fødd i Swaziland, men flytta til Pretoria i Sør-Afrika med familien som toåring. Han vart seriemeister med Supersport United i 2008 og 2009. I 2009 vart han kåra til årets unge spelar i den sørafrikanske ligaen. Khumalo debuterte for Sør-Afrika sitt A-landslag i mars 2008 i ein vennskapskamp mot Zimbabwe.
Shu-Aib Walters

**Shu-Aib Walters** () er ein sørafrikansk fotballspelar som har spela for Maritzburg United i den sørafrikanske fotballigaen på lån frå Bloemfontein Celtic. Han vart teken ut i Sør-Afrika sin tropp til fotball-VM i 2010, men hadde då endå ikkje spelt nokon landskampar.
Thanduyise Khuboni

**Thanduyise Khuboni** () er ein sørafrikansk fotballspelar som har spelt for Golden Arrows i den sørafrikanske fotballigaen. Han har òg spelt landskampar for Sør-Afrika.
Carlos Alberto Parreira

**Carlos Alberto Parreira** () er ein brasiliansk fotballtrenar. Han er éin av to trenarar som har teke del som trenar i fem fotball-VM: For Kuwait i 1982, Dei sameinte arabiske emirata i 1990, Brasil i 1994 og 2006 og Saudi-Arabia i 1998. I 1994 vann han fotball-VM med Brasil.
Francisco Javier Rodríguez

**Francisco Javier Rodríguez Pinedo** () er ein mexicansk fotballspelar som har spela i forsvar for PSV i nederlandsk Eredivisie, og for det mexicanske landslaget. Han vart seriemeister i Mexico med Guadalajara i *apertura*-sesongen i 2006.
Oscar Pérez

**Oscar Pérez Rojas** () er ein mexicansk fotballkeeper. Han har over 50 landskampar for Mexico. Han vart teken ut til fotball-VM i 2010, sjølv om han sommaren 2010 ikkje hadde nokon klubb. Han spelte i 17 år, frå 1991 til 2008, for den mexicanske klubben Cruz Azul.
Guillermo Franco

**Guillermo Luis Franco Farquarson** () er ein argentinsk-mexicansk fotballspelar. Han vart fødd og voks opp i Argentina, men flytta til Mexico som profesjonell fotballspelar i 2002. I 2004 tok han mexicansk statsborgarskap, og han spelar no for Mexico sitt landslag. Han vart toppskårar i den mexicanske fotballigaen i *apertura*-sesongen i 2004, då han spelte for Monterrey, og vart seriemeister med Monterrey i *clausura*-sesongen i 2003. Han var med på å vinna CONCACAF Gold Cup med Mexico i 2009.
Jarle Roheim Håkonsen

**Jarle Roheim Håkonsen** () i Skien. Foreldra hans er Roald Håkonsen (1930–2010) og Gunhild Håkonsen (1941–), fødd Roheim. Jarle Roheim Håkonsen er journalist i NRK, og nyheitsanker i Dagsrevyen. Frå 2006 til 2009 var han NRK-korrespondent i Brussel, med ansvar for å dekkje EU, NATO og store delar av Vest-Europa.

Han byrja i NRK i 1996. Han har tidlegare vore programleiar i Standpunkt og reporter i politisk avdeling.
Rafael Márquez

**Rafael Márquez Álvarez** () er ein mexicansk fotballspelar. Han har spela for Barcelona i spansk Primera Division og Mexico sitt landslag. Márquez har vunne den franske serien med Monaco i 2000 og den spanske serien med Barcelona fire gonger, i 2005, 2006, 2009 og 2010. Han har òg vunne den europeiske Meisterligaen med Barcelona i 2006 og 2009. Han vart kåra til beste forsvarsspelar i den franske ligaen i 2000, då han spelte for Monaco. Han var med på å vinna CONCACAF Gold Cup med Mexico i 2003.
Ricardo Osorio

**Ricardo Osorio Mendoza** () er ein mexicansk fotballspelar som har spela for Monterrey i den mexicanske fotballigaen, og for Mexico sitt landslag. Han vart seriemeister i Tyskland med Stuttgart i 2007. Han debuterte for Mexico sitt A-landslag 13. juli 2003 i ein kamp mot Brasil under CONCACAF Gold Cup, ei turnering Mexico vann.
Raudåte

**Raudåte** er ein art av hoppekreps. Han er eit dyreplankton og har ein sentral posisjon i økosystemet i heile Nord-Atlanteren der han er ei svært viktig matkjelde for mellom anna fiskeyngel, lodde og sild.

I enkelte område utgjer raudåte 90&nbsp;% av biomassen. Ein har anslått at bestanden til mellom 100 og 150 millionar tonn (våtvekt) i Dei nordiske hava utanom Barentshavet, men slike bestandsanslag er vanskelege og blir dermed forholdsvis usikre.

Raudåte blir ca. 5 mm lang. Han lever på store havdjup i vinterhalvåret, men kjem opp i dei øvste 50 meterane om sommaren. Den raude fargen, og dermed også namnet, kjem frå karoten i kosten.

## Bakgrunnsstoff
* - regjeringen.no - 2.4.3 Raudåte i Norges økonomiske sone, NOU 2005: 10 Lov om forvaltning av viltlevende marine ressurser
* forskning.no - Stor omsorg for lite dyr , 31. juli 2005
* På vei til noe stort - aftenposten.no
Éric Abidal

**Éric Bilal Abidal** () er ein fransk fotballspelar. Han har spela i forsvar for Barcelona i spansk Primera Division, og for det franske landslaget. Han har vorte seriemeister i Frankrike tre gonger med Lyon (2005, 2006 og 2007) og tre gonger i Spania med Barcelona (2009, 2010 og 2011). Han var òg med på å vinna den europeiske Meisterligaen med Barcelona i 2009. Han debuterte for Frankrike sitt A-landslag 18. august 2004. Han spelte alle kampane utanom éin under fotball-VM i 2006, då Frankrike tok sølvmedalje. Fram til sommaren 2010 har han aldri skåra eit mål i ein profesjonell seriekamp eller A-landskamp. Familiebakgrunnen hans er frå Martinique.
Anthony Réveillère

**Anthony Réveillère** () er ein fransk fotballspelar. Han har spela i forsvar for Lyon i fransk Ligue 1. Han har òg landskampar for Frankrike. Han har vorte seriemeister i Frankrike fem gonger med Lyon (2004, 2005, 2006, 2007 og 2008). Han debuterte for Frankrike sitt A-landslag 11. oktober 2003 i ein kamp mot Israel.
Marc Planus

**Marc Planus** () er ein fransk fotballspelar som har spelt i forsvar for Lyon i fransk Ligue 1 og for Frankrike sitt landslag. Han har spelt heile karrieren sin for klubben i heimbyen Bordeaux, og vart seriemeister i Frankrike med dei i 2009. Han debuterte for Frankrike sitt A-landslag 30. mai 2010 i ein kamp mot Tunisia.
Franck Ribéry

**Franck Bilal Ribéry** () er ein fransk fotballspelar som spelar for ACF Fiorentina.

Han har spela for Bayern München i tysk Bundesliga, og for det franske landslaget. Han vart tysk seriemeister med Bayern München i 2008 og 2010. Han har vorte kåra til årets unge spelar i Frankrike i 2006, årets franske spelar i 2007 og 2008 og årets spelar i Tyskland i 2008. Han debuterte for Frankrike sitt A-landslag 27. mai 2006 i ein kamp mot Mexico. Han spelte i alle sju kampane under fotball-VM i 2006, då Frankrike tok sølvmedalje.

## Kjelder
Jérémy Toulalan

**Jérémy Toulalan** () er ein fransk fotballspelar som har spela for Málaga i spansk Primera Division, og for det franske landslaget. Han har vorte fransk ligameister to gonger med Lyon (2007 og 2008) og vart kåra til årets unge spelar i Frankrike i 2005, då han spelte for Nantes. Han debuterte for Frankrike sitt A-landslag i 2006 i ein EM-kvalifiseringskamp mot Færøyane.
Steve Mandanda

**Steve Mandanda** () er ein kongolesisk-fransk fotballspelar som har spela som keeper for Marseille i fransk Ligue 1, og for det franske landslaget. Han vart fransk seriemeister i 2010 med Marseille. I 2008 vart han kåra til årets keeper i Ligue 1, ei bragd som han gjentok i 2011, 2015 og 2016. Han debuterte for A-landslaget 27. mai 2008 i ein vennskapskamp mot Ecuador, som Frankrike vann 2-0. Han var med i Frankrike sin tropp til fotball-EM i 2008 som ubrukt reserve. På starten av VM-kvalifiseringa til fotball-VM i 2010 var han førsteval som landslagskeeper, men sommaren 2009 vart han erstatta av Hugo Lloris, og under fotball-VM i 2010 var han andreval på keeperplassen. I 2012 var han òg med i EM-troppen som ubrukt reservekeeper.
Sébastien Squillaci

**Sébastien Squillaci** () er ein fransk fotballspelar som har spela for Arsenal i engelsk Premier League, og for det franske landslaget. Han har vorte seriemeister i Frankrike to gonger med Lyon, i 2007 og 2008. Han debuterte for Frankrike sitt A-landslag i 2004 i ein vennskapskamp mot Bosnia-Hercegovina.
Abou Diaby

**Vassiriki Abou Diaby** () er ein fransk fotballspelar som har spela på midtbanen for Arsenal i engelsk Premier League. Han har òg landskampar for Frankrike. Han debuterte for A-landslaget 24. mars 2007 i ein EM-kvalifiseringskamp mot Litauen. Familiebakgrunnen hans er frå Elfenbeinskysten.
Mathieu Valbuena

**Mathieu Valbuena** () er ein fransk fotballspelar som har spela for Marseille i fransk Ligue 1, og for det franske landslaget. Han vart fransk seriemeister med Marseille i 2010. Han debuterte for det franske landslaget 26. mai 2010 i ein vennskapskamp mot Costa Rica og skåra eitt mål i den same kampen. Faren til Valbuena kjem frå Spania.
Gaël Clichy

**Gaël Clichy** () er ein fransk fotballspelar som har spela for Manchester City i engelsk Premier League. Han har òg landskampar for Frankrike. Han vart seriemeister i England med Arsenal i 2004. Han debuterte for A-landslaget til Frankrike 10. september 2008 i ein VM-kvalifiseringskammp mot Serbia.
Djibril Cissé

**Djibril Cissé** () er ein fransk fotballspelar som har spela for Lazio i italiensk Serie A, og for det franske landslaget. Foreldra hans immigrerte til Frankrike frå Elfenbeinskysten. Cissé vart seriemeister i Hellas med Panathinaikós i 2010 og vann den europeiske Meisterligaen med Liverpool i 2005. Han vart toppskårar i fransk Ligue 1 i 2002 og 2004, då han spelte for Auxerre, og toppskårar i den greske ligaen i 2010. I 2002 vart han kåra til årets unge spelar i Frankrike. Han debuterte for det franske A-landslaget 18. mai 2002 i ein kamp mot Belgia.
Sidney Govou

**Sidney Govou** () er ein fransk fotballspelar som i 2011/12-sesongen spela for Evian i fransk Ligue 1, og for det franske landslaget. Han har spelt heile den profesjonelle karrieren sin for Lyon, og vart fransk seriemeister med dei sju år på rad, frå 2002 til 2008. I 2001 vart han kåra til årets unge spelar i Frankrike. Han var med i troppen då Frankrike tok sølvmedalje under fotball-VM i 2006. Familiebakgrunnen hans er frå Benin.
Cédric Carrasso

**Cédric Carrasso** () er ein fransk fotballspelar som har spela for Bordeaux i fransk Ligue 1. Han vart teken ut til Frankrike sin tropp til fotball-VM i 2010 som tredjekeeper. Før dette hadde han ingen landskampar for Frankrike.
Administrativ databehandling

**Administrativ databehandling** (**ADB**) er bruk av datamaskinar til å løysa administrative og planleggingsmessige oppgåver innan forvaltnings- og næringslivsorganisasjonar. Typiske oppgåver som vert omfatta av ADB er rekneskap, økonomi, dokumenthandsaming, prosjektstyring, kundehandsaming m.m.

Typisk for ADB-program er at dei handsamar veldig store datamengder med relativt enkle operasjonane. Brukarprogram for teksthandsaming og rekneark vert også ofte inkludert i omgrepet ADB.

Ein av dei viktigaste leverandørane av ADB-programvare er SAP i Tyskland. Andre store aktørar er dei USA-amerikanske selskapa Oracle, PeopleSoft og Siebel.

## Kjelder
*
Le Theil i Orne

**Le Theil** (eller **Le Theil-sur-Huisne**) er ein tidlegare fransk kommune i departementet Orne og regionen Basse-Normandie. Han blei del av den nye kommunen Val-au-Perche 1. januar 2016.

## Grannekommunar
* Gémages
* L'Hermitière
* La Rouge
* Mâle
* Ceton
* Avezé (Sarthe)
* Saint-Germain-de-la-Coudre

## Folketal
Utviklinga i folketalet sidan 1962 har vore slik:

*1962: 1 066
*1968: 1 207
*1975: 1 465
*1982: 1 597
*1990: 1 836
*1999: 1 919
*2006: 1 913
*2011: 1 816
*2016: 1 725
*2020: 1 620

## Stader og monument
* Jernbanestasjonen Le Theil — La Rouge

## Kjelder

**Denne artikkelen bygger på «[[:fr:Le Theil (Orne)|Le Theil (Orne)]]» frå ,  den 19. februar 2024.*  

## Bakgrunnsstoff
Bergljot Webster

**Bergljot Cecilie Webster** () i Oslo, er ein norsk jurist, dommar i Noregs Høgsterett. Ho tok juridisk embetseksamen ved Universitetet i Oslo i 1992. Ho er dotter til tidlegare riksmeklingsmann Reidar Webster.

Bergljot Webster har tidlegare arbeidd som advokat hos Regjeringsadvokaten og hos Nordisk Skibsrederforening. Ho blei advokat med møterett for Høgsterett i 1999. Frå 2004 til 2005 var ho partner i advokatfirmaet Sørlie Wilhelmsen ANS. Frå 2006 var ho advokat og partner i advokatfirmaet Hjort DA. Ho blei utnemnd til høgsterettsdommar den 31. oktober 2008. Ho tiltredde i Høgsterett 15. august 2009.
Arnfinn Bårdsen

**Arnfinn Bårdsen** () i Stavanger er ein norsk jurist, dommar i Høgsterett. Han tok juridisk embetseksamen ved Universitetet i Bergen i 1992 og blei dr. juris i 1999 over temaet «Krenkelser og klager: vilkårene for realitetsbehandling av private klager ved Den europeiske menneskerettighetsdomstolen». 

Han har tidlegare arbeidd som amanuensis og førsteamanuensis ved juridisk fakultet ved Universitetet i Bergen i perioden 1992 til 2003, avbrote av ein periode som dommarfullmektig ved Jæren sorenskrivarembete 1994-1995. I perioden 2003 til 2008 arbeidde han som lagdommar, lagmann/avdelingsleiar og kst. førstelagmanni Gulating lagmannsrett. Han blei utnemnd til høgsterettsdommar i desember 2007, og tiltredde 1. juli 2008.

## Litteratur
Arnfinn Bårdsen: *Krenkelser og klager: Vilkårene for realitetsbehandling av private klager ved Den europeiske menneskerettighetsdomstolen* (1999) Bergen, Oslo: Universitetsforlaget. ISBN 82-00-12946-2
Walter Gargano

**Walter Alejandro Gargano Guevara** () er ein uruguayansk fotballspelar som har spela for Parma i italiensk Serie A på lån frå Napoli, og på Uruguay sitt landslag. Han debuterte for A-landslaget 30. mai 2006 i ein vennskapskamp mot Libya.
Liv Gjølstad

**Liv Gjølstad** () i Tønsberg er ein norsk jurist og tidlegare dommar i Høgsterett.

Ho er cand. jur. frå Universitetet i Oslo. Ho tiltredde som høgsterettsdommar 1. september 1988, og sat fram til 2015. Ho har tidlegare arbeidd hos Sivilombodsmannen og som lagdommar i Eidsivating lagmannsrett.

## Kjelde
Liv Gjølstad hos domstol.no, vitja 13. juni 2010
Jorge Fucile

**Jorge Ciro Fucile Perdomo** () er ein uruguayansk fotballspelar som fram til 2014 spelte i forsvar for Porto i den portugisiske fotballigaen, og for Uruguay sitt landslag. Han har vorte seriemeister i Portugal med Porto i 2007, 2008, 2009, 2011 og 2012 og vunne Europaligaen med dei i 2011. 24. mai 2006 debuterte han for Uruguay sitt A-landslag i ein vennskapskamp mot Nord-Irland.
Carsten Conradi

**Carsten Balthazar Conradi** () var ein norsk embetsmann og stortingsmann.

Conradi var fødd i Fredrikshald, der far hans var postmeister. Student vart han i 1822 og cand. jur. i 1827. Han var tilsett i justisdepartementet frå 1825 til -29, deretter auditør i artilleribrigaden i fire år. Frå 1833 var han assessor i Bergens stiftsoverrett, byfut i Bergen frå 1839. Sidan 1848 var han sorenskrivar i Lier.

Conradi representerte Bergen på Stortinget i 1836, på overordentleg storting 1836-37, og i 1839. I 1836 var han sekretær i kriminallovkomiteen og medlem av justiskomiteen, 1836-37 medlem av kriminallovkomiteen. Han var i 1839 sekretær i Lagtinget, formann i traktatskomiteen og sekretær i komiteen om brannvesenet i byane.

Han døydde i Drammen i 1862.

## Kjelder

* Lindstøl, Tallak: *Stortinget og Statsraadet 1814-1914*. Kristiania, 1914
Nicolai Anthonisen

**Nicolai Manuel Anthonisen** () var ein norsk sjøkaptein, los, redningsskøyteførar og fyrvaktar frå Nevlunghamn i dåverande Brunlanes, noverande Larvik kommune. Han er særleg kjend som førar av RS «Colin Archer» under redningsaksjonen  ved Hamningberg i mai 1894.

Han var fødd på garden Amundrød, far hans var i folketeljinga 1865 sjølveigande gardbrukar og matros. Som ung vart han sjølv sjømann. Det vert fortalt at han overlevde fem forlis. Då han gjekk på land var han kaptein. Anthonisen arbeidde som skøyteførar for losane i Nevlunghamn. I dette arbeidet var han med og redda fleire menneske under ein storm på Langesundbukta i februar 1892. Då «Colin Archer» hausten 1893 vart sett i teneste i Redningsselskapet vart han hyrt til førar. Etter å ha patruljert fiskefelta under lofotfisket i 1894, kom Nicolai Anthonisen med «Colin Archer» til Vardø 19. mai.

Då storm frå nordaust dagen etter sette fleire fartøy i havsnaud i Hamningberg, redda «Colin Archer» 36 menneske. Anthonisen si erfaring som sjømann og skøyteseglar var avgjerande for den vellukka resultatet. Denne redningsaksjonen gjorde Nicolai Anthonisen landskjend. Han fekk mykje heider. I Vardø vart han boren på gullstol. Redningsselskapet tilkjende han og resten av mannskapet eit ekstra gratiale. Anthonisen var i audiens på slottet og mottok Kongens fortenestmedalje i sølv av 1. grad av kong Oscar II. Då han slutta i Redningsselskapet i 1897 fekk han Redningsselskapets medalje. Dette hadde vore diskutert åra før, men då meinte fleirtalet på generalmøtet at det han gjorde ved Hamningberg berre var det han plikta som skøyteførar. Medaljen var og for innsatsen han hadde gjort som førar av RS «Liv»  og RS «Christiania».

Etter at han slutta i Redningsselskapet vart han fyrvaktar på Hornøya ved Vardø.

Nicolai Anthonisen drukna i januar 1907 då han var på veg frå Vardø attende til fyret på Hornøya.

## Kjelder
*Knut von Trepka og Toril Grande: *Colin Archer, Redningsskøyte nr. 1* Mortensen Forlag 1993

;Fotnotar
Skiringssal

**Skiringssal** var ein marknads- og kultstad ved Kaupang i Vestfold i norrøn tid.

Skiringssal folkehøyskole ved Sandefjord er kalla opp etter staden.

## Kjelder
*
Mauricio Victorino

**Mauricio Bernardo Victorino Dansilio** () er ein uruguayansk fotballspelar som har spela for Universidad de Chile i den chilenske fotballigaen. Han har òg landskampar for Uruguay. Han har vorte seriemeister i Uruguay tre gonger med Nacional og debuterte for A-landslaget til Uruguay 27. september 2006 borte mot Venezuela.
Hans Knudtzon

**Hans Carl Knudtzon** () var ein norsk kjøpmann og stortingsmann. Han var svigerfar til Lorentz Johannsen.

Knudtzon var fødd i Bredsted i Slesvig. I ung alder kom han til Trondheim og var agent for forretningsmannen Broder Lysholm. Etter Lysholm døydde i 1772 styrte han forretningane vidare, til han overtok det heile i 1797. Han hadde mange framståande posisjonar i lokale fellestiltak. Ulønna borgarmeister i Trondheim 1802-06.

I 1814 var Knudtzon 1. representant frå Trondheim på det overordentlege storting i 1814. Han var då medlem av deputasjonen som Stortinget sende til Stockholm.
 
Knudtzon døydde i Trondheim i 1823.

## Kjelder
*Lindstøl, Tallak:*Stortinget og Statsraadet 1814-1914*. Kristiania, 1914
*
* Hans Carl Knudtzon frå Norsk biografisk leksikon
Edinson Cavani

**Edinson Roberto Cavani Gómez** () er ein uruguayansk fotballspelar som i 2018 spela for Paris Saint-Germain i fransk Ligue 1, og for Uruguay sitt landslag. Han vart seriemeister i Uruguay med Danubio i 2006 og i Frankrike med PSG i 2014, 2015 og 2016. 6. februar 2008 debuterte han for A-landslaget i ein kamp mot Colombia, der han skåra eitt mål. I 2011 var han med på å vinna Copa América med Uruguay. I 2010/11-sesongen vart han Napoli sin toppskårar i Serie A med 26 seriemål, og i 2012/13-sesongen vart han toppskårar i Serie A, med 29 mål. I 2016/17-sesongen vart han toppskårar i Ligue 1 for PSG.

## Bakgrunnsstoff
*
Le Theil - La Rouge

**Le Theil - La Rouge** er ein jernbanestasjon på linja Paris-Montparnasse - Brest som ligg i Le Theil i kommunen La Rouge i departementet Orne i regionen Normandie i Frankrike.

## Historie
Stasjonen blei opna i nai 1857, samtidig med at strekninga Nogent-le-Rotrou – Le Mans på lina Paris - Brest blei teken i bruk.
Diego Pozo

**Diego Raúl Pozo** () er ein argentinsk fotballspelar som har spela som keeper for Colón i den argentinske fotballigaen. Han har òg landskampar for Argentina.
Clemente Rodríguez

**Clemente Juan Rodríguez** () er ein argentinsk fotballspelar som har spela for Estudiantes de La Plata i den argentinske fotballigaen, og på Argentina sitt landslag. Han har vunne to argentinske seriemeisterskap med Boca Juniors og tre gonger Copa Libertadores med same klubben.
Frederik Borchsenius

**Frederik Charlow Sophus Borchsenius** () var ein norsk jurist, embetsmann og stortingsmann.

Borchsenius var fødd i Værum på Jylland i Danmark. Han var brorson av Laurentius Borchsenius og kom til Noreg i 1829 då han fekk arbeid hos han. I 1832 tok han norsk juridisk eksamen og var deretter fem år fullmektig hos sorenskrivaren i nedre Telemark. Norsk statsborgar i 1837, same året konstituert fut i nedre Telemark. 1841-43 underrettsprokurator i Bratsberg amt. Frå 1844 til 1879 var han fut i nedre Telemark. Siste leveåret konstituert amtmann i Bratsberg.

Borchsenius var i 1843 medlem av ein kongeleg kommisjon om utvandring. Elles var han styreformann i sparebank i Skien, fyrst, og sidan Gjerpen.

Borchsenius representerte Bratsberg amt på Stortinget i 1842, 1845, 1848, 1854, 1857, overordentleg storting 1858, 1862-63 og overordentleg storting 1864. Han var sekretær i Stortinget 1842-1848. Elles mellom anna formann i desisjonskomiteen og sekretær i lovkomiteen i 1842, formann i protokollkomiteen i 1848. Medlem av vegkomiteen i 1854 og 1857. 1862-63 var han sekretær i bankkomiteen og medlem av matrikkelkomiteen.

Borchsenius døydde ved Skien i 1880.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Nicolás Burdisso

**Nicolás Andrés Burdisso** () er ein argentinsk fotballspelar som har spela i forsvar for Inter i italiensk Serie A, og på Argentina sitt landslag. Han har vunne to seriemeisterskap i Argentina med Boca Juniors og tre gonger Copa Libertadores med same klubben. I Italia vart han seriemeister med Inter fire år på rad, frå 2006 til 2009. Han var med på å vinna gull i sommar-OL i 2004 med Argentina. Han debuterte for Argentina sitt A-landslag 31. januar 2003 mot Honduras.
Juan Sebastián Verón

**Juan Sebastián Verón** () er ein argentinsk fotballspelar som har spela på midtbanen for Estudiantes de La Plata i den argentinske ligaen, og på Argentina sitt landslag. Han vart kåra til årets argentinske spelar i 2006 og årets søramerikanske spelar i 2008 og 2009. Verón har vunne seriemeisterskap i fire ulike lag i tre land: I Italia med Lazio i 2000 og Inter i 2006, i England med Manchester United i 2003 og i Argentina med Estudiantes i *apertura*-sesongen i 2006. Han har òg vunne UEFA-cupen med Parma i 1999 og Copa Libertadores med Estudiantes i 2009. Han debuterte for Argentina sitt landslag i 1996 i ein kamp mot Polen og har teke del i tre VM for Argentina, i 1998, 2002 og 2010.
Taye Taiwo

**Taye Ismaila Taiwo** () er ein nigeriansk fotballspelar som har spela i forsvar for AC Milan i italiensk Serie A, og for det nigerianske landslaget. Taiwo vart kåra til årets unge afrikanske spelar i 2006. Han vart seriemeister i Frankrike i 2010 med Marseille.
Gryta camping

**Gryta camping** er ein campingplass i Oldedalen i Stryn kommune i Sogn og Fjordane.

Campingplassen har fleire hytter og plassar for telt, campingvogner og bubilar. Han tilbyr også utleige av båt og sykkel.

## Bakgrunnsstoff
*
Mario Bolatti

**Mario Ariel Bolatti** () er ein argentinsk fotballspelar som har spelt på midtbanen for Fiorentina i italiensk Serie A. Han har òg landskampar for Argentina. Bolatti vart seriemeister i Portugal med Porto i 2008, men spelte ikkje i mange av kampane. Han debuterte for Argentina sitt A-landslag 12. august 2009 i ein vennskapskamp mot Russland.
Rabiu Afolabi

**Rabiu Afolabi** () er ein nigeriansk fotballspelar som har spela i forsvar for Red Bull Salzburg i den austerrikske fotballigaen, og for det nigerianske landslaget. Han debuterte for A-landslaget 17. juni 2000 i ein VM-kvalifiseringskamp mot Sierra Leone.